Gimnazija „Matija Mesić“

Slavonski Brod

Broj RKP:17763 Razina: 31 Razdjel: 000

Matični broj šk.: 03776433 Šifra djelatnosti: 8531 OIB škole: 45966285848

KLASA: 402-01/23-01/03

URBROJ: 2178-1-11-04-23-9

Slavonski Brod, 26.10.2023.

**OBRAZLOŽENJE IZMJENA I DOPUNA FINANCIJSKOG PLANA ZA 2023.GODINU**

Financijski plan akt je Gimnazije „Matija Mesić“ kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti. Sukladno Zakonu o proračunu („Narodne novine“, broj 87/08, 136/12 i 15/15) omogućene su izmjene i dopune financijskog plana proračunskog korisnika.

OBRAZLOŽENJE IZMJENA I DOPUNA OPĆEG DIJELA FINANCIJSKOG PLANA ZA 2023. GODINU

1.UVOD

Financijski plan Gimnazije „Matija Mesić“ za razdoblje 2023.-2025. godine izrađen je prema metodologiji propisanoj Zakonom o proračunu („Narodne novine“, broj 87/08, 136/12 i 15/15) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje, Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2023.-2025.

Odredbama članka 39. Zakona o proračunu („Narodne novine“, broj 87/08, 136/12 i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnja godine za koju se donosi proračun.

Istim zakonom propisano je da, ako se tijekom proračunske godine povećaju, odnosno smanje prihodi i rashodi, proračun se mora uravnotežiti. Budući da su od donošenja Financijskog plana Gimnazije „Matija Mesić“ za 2023. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu, bilo je potrebno izvršiti rebalans financijskog plana sukladno prethodno navedenim Uputama.

Izmjene i dopune financijskog plana Gimnazije „Matija Mesić“ čine prihodi i primici razvrstani po vrstama te rashodi i izdaci raspoređeni u programe koji se sastoje od aktivnosti i projekata, a iskazani su prema proračunskim klasifikacijama. Izmjenama i dopunama Financijskog plana za 2023. godinu predlaže se povećanje financijskog plana za 166.368,55 EUR te se povećanje odnosi samo za 2023.g., a ne i na projekcije za 2024. i 2025.g.

Opći dio izmjena i dopuna financijskog plana sastoji se od Računa prihoda i rashoda i Računa financiranja te Računa prihoda i rashoda prema ekonomskoj klasifikaciji na razini odjeljka.

2. RAČUN PRIHODA I RASHODA

Financijski plan Gimnazije „Matija Mesić“ za 2023. godinu planiran je u iznosu od 1.802.081,65 EUR, dok je Izmjenama i dopunama isti povećan za 166.368,55 EUR te sada iznosi 1.968.450,20 EUR.

Strukturu Izmjena i dopuna financijskog plana za 2023.g. čine:

* Prihodi poslovanja: 1.956.030,16
* Prihodi od prodaje nefinancijske imovine: 0,00 kn
* Rashodi poslovanja: 1.957. 595,13
* Rashodi za nabavu nefinancijske imovine: 10.855,07
* Višak iz prethodne godine: 12.420,04

2.1. Prihodi

Izmjenama i dopunama financijskog plana za 2023.g. ukupni prihodi za 2023.g. planirani su u iznosu 1.956.030,16 EUR te veći u odnosu na prvobitni plan. Struktura prihoda prema ekonomskoj klasifikaciji na razini skupine daje se u tabličnom prikazu:

|  |  |  |  |
| --- | --- | --- | --- |
| **Vrsta prihoda** | Plan za 2023. | *Promjena (Iznos)* | IZMJENE I DOPUNE PLANA ZA 2023. |
| **UKUPNI PRIHODI** | **1.802.081,65** | ***153.948,51*** | **1.956.030,16** |
| **1.PRIHODI POSLOVANJA** | **1.802.081,65** | ***153.948,51*** | **1.956.030,16** |
| a) Pomoći iz inozemstva i od subjekata unutar općeg proračuna | 1.629.703,36 | *156.376,36* | 1.786.079,72 |
| b) Prihodi od upravnih i administrativnih pristojbi, pristojbi po posebnim propisima i naknada  | 4.180,79 | *819.21* | 5.000,00 |
| c) Prihodi od prodaje proizvoda i robe te pruženih usluga i prihodi od donacija | 30.658,99 | *-3.247,06* | 27.411,93 |
| d) Prihodi iz nadležnog proračuna i od HZZO-a na temelju ugovornih obveza | 137.538,51 | *-* | 137.538,51 |
| **2.PRIHODI OD PRODAJE NEFINANCIJSKE IMOVINE** | **0,00** | ***0,00*** | **0,00** |

2.1.1. Prihodi poslovanja

Prihodi poslovanja za 2023.g. uvećani su za 153.948,51 EUR u odnosu na prvobitni plan te sada iznose 1.956.030,16 EUR.

*Prihodi iz inozemstva i od subjekata unutar općeg proračuna* planiraju se u iznosu od 1.786.079,72. Razlog povećanja je preciznije planiranje potrebnih sredstava na temelju utrošenih sredstava za prvih 9. mjeseci 2023.godine. Najvećim dijelom odnose se na pomoći proračunskim korisnicima iz proračuna koji im nije nadležan, a riječ je sredstvima planiranim za financiranje rashoda za zaposlene koji se isplaćuju iz državnog proračuna.

*Prihodi od upravnih i administrativnih pristojbi, pristojbi po posebnim propisima i naknada* planiraju se u iznosu od 5.000.00 Razlog povećanja prihoda je novo planiranje primitka sredstava za sufinanciranje cijene troškova učenika za održavanje izvanučioničke nastave.a kojim će se financirati isplata dnevnica, usluge prijevoza te naknada učenicima za ulaznice. Također, dolazi do povećanja zbog primitaka sredstava za izdavanje duplikata svjedodžbi i primitak sredstava za isplatu dnevnica za županijsko natjecanje iz engleskog jezika.

*Prihodi od prodaje proizvoda i robe te pruženih usluga i prihodi od donacija* planiraju se u iznosu od 27.411,93 te su manji u odnosu na prvobitni plan. Stjecanje i naplata prihoda od prodaje proizvoda i robe te pruženih usluga uređena je Pravilnikom o stjecanju i korištenju vlastitih prihoda ostvarenih obavljanjem poslova na tržištu Gimnazije „Matija Mesić“, a riječ je o prihodima od najma školskog prostora. Prihodi od donacija obuhvaćaju donacije od fizičkih i pravnih osoba izvan općeg proračuna i čine manji dio u skupini koja je predmetom opisa, te ih je iznimno teško planirati.

*Prihodi iz nadležnog proračuna i od HZZO-a na temelju ugovornih obveza* planirani su u iznosu od 137.538,51, a odnose se na prihode iz županijskog proračuna temeljem decentraliziranih funkcija.

2.1.2. Prihodi od prodaje nefinancijske imovine

Prihodi od prodaje nefinancijske imovine nisu planirani financijskim planom za 2023.g. kao ni Izmjenama i dopunama Plana.

2.2. Rashodi

Izmjenama i dopunama financijskog plana za 2023.g. ukupni rashodi za 2023.g. planirani su u iznosu 1.968.450,20 te su veći u odnosu na prvobitni plan. Struktura rashoda prema ekonomskoj klasifikaciji na razini skupine daje se u tabličnom prikazu:

|  |  |  |  |
| --- | --- | --- | --- |
| **Vrsta rashoda** | Plan za 2023. | *Promjena (Iznos)* | IZMJENE I DOPUNE PLANA ZA 2023. |
| **UKUPNI RASHODI (1+2)** | **1.802.081,65** | ***166.368,55*** | **1.968.450,20** |
| **1.RASHODI POSLOVANJA** | **1.786.937,97** | ***171.982,65*** | **1.958.920,62** |
| a) rashodi za zaposlene | 1.598.699,32 | *161.862,26* | 1.760.477,95 |
| B) materijalni rashodi  | 184.774,58 | *11.191,26* | 195.965,84 |
| c) financijski rashodi | 3.464,07 | *-987,23* | 2.476,83 |
| **2.RASHODI ZA NABAVU NEFINANCIJSKE IMOVINE** | **15.143,68** | ***-5.614,10*** | **9.529,58** |
| a) Rashodi za nabavu proizvedene dugotrajne imovine | 14.466,79 | *-4.937,21* | 9.529,58 |
| b) Rashodi za dodatna ulaganja na nefinancijskoj imovini  | 676,89 | *-676,89* | 0,00 |

2.2.1. Rashodi poslovanja

Rashodi poslovanja za 2023.g. uvećani su za 166.368,55 kn u odnosu na prvobitni plan te sada iznose 1.968.450,20 kn.

*Rashodi za zaposlene* planirani su u ukupnom iznosu od 1.760.477,95 te su povećani u odnosu na prethodnu godinu. U ovoj skupini rashoda planirane su bruto plaće zaposlenika, ostali rashodi za zaposlene te doprinosi na plaću. Do uvećanja prvobitnog plana došlo je zbog preciznijeg planiranja plaća koje se isplaćuju iz državnog proračuna te određenog povećanja plaća za redovan rad zaposlenika, a za bazu su korišteni izračuni plaća za prvih 9 mj. 2023.g.

*Materijalni rashodi* planirani su u ukupnom od iznosu od 195.965,84 kn te su također povećani u odnosu na prvobitni plan, a obuhvaćaju rashode za potrebe redovnog poslovanja koji se najvećim dijelom financiraju iz županijskog proračuna.

Financijski rashodi planirani su ukupnom iznosu od 2.476,83 te su smanjeni u odnosu na prvobitni plan jer su pravomoćne sudske presude isplaćene za sve zaposlenike te neće više biti plaćanja zateznih kamata.

2.2.2. Rashodi za nabavu nefinancijske imovine

Rashodi za nabavu nefinancijske imovine planirani su u iznosu 9.529,58 i smanjeni su u odnosu na prvobitni plan.

*Rashodi za nabavu proizvedene dugotrajne imovine* planirani su u iznosu od 9.529,58, a odnose na opremanje školskog prostora za obavljanje redovne djelatnosti proračunskog korisnika (srednjoškolskog obrazovanja) te za pružanje usluga koje imaju obilježje gospodarske djelatnosti (zakupa).

*Rashodi za dodatna ulaganja na nefinancijskoj imovini* planirani smanjeni su i iznose 0,00 jer nije bilo dodatnog ulaganja računalnoj opremi.

2.3. Preneseni rezultat

Višak/manjak iz prethodne(ih) godine(a) koji će se pokriti/rasporediti iznosi 12.420,04 , a riječ je o višku iz prethodne godine. Procijenjeni višak prihoda smanjen je u odnosu na inicijalni plan te se planira rasporediti u potpunosti u 2023.g.

3. RAČUN FINANCIRANJA

U Računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

**Glava 00602 SREDNJE ŠKOLE** sastoji se od glavnog programa *A05 OBRAZOVANJE, ŠPORT I KULTURA* u sklopu kojeg obavlja program *6000 Odgoj i obrazovanje*koji je sastoji od sljedećih aktivnosti:

* Aktivnost A600004 Srednje školstvo
* Aktivnost A600007 Financiranje iznad minimalnog standarda.

Analizirajući odstupanja od prvobitnog plana za 2023.g. unutar Aktivnosti A600004 - Srednje školstvo možemo istaknuti njih nekoliko:

* povećanje naknade troškova zaposlenima zbog promjene prebivališta pojedinih stalnih zaposlenika kao i onih koji su zaposleni na određeno razdoblje u 2023.g. te zbog povećanje naknade za prijevoz zaposlenika po kilometru i to za 3.103,09 EUR;
* povećanje troškova za usluge telefona, pošte i prijevoza u iznosu 573,50 zbog povećanih telefonskih usluga
* povećanje troškova za komunalne usluge u iznosu 1.296,11 zbog povećanih troškova komunalnih naknada i troškova opskrbe vodom
* povećanje zdravstvenih i veterinarskih usluga u iznosu 2.362,29 zbog povećanje cijene sistematskih pregleda zaposlenika temeljem novog kolektivnog ugovora
* smanjenje rashoda za usluge racionalnim postupanjem u svakodnevnom radu
* smanjenje ostalih nespomenutih rashoda poslovanja uključivanjem rashoda prema njihovoj namjeni i ekonomskoj klasifikaciji te racionalizacijom u trošenju zbog pokrića ostalih pozicija čije su stavke plana uvećane.

Aktivnost A60007 - Financiranje iznad minimalnog standarda obuhvaća rashode koji se planiraju ostvariti iz svih ostalih izvora financiranja izuzev županijskog proračuna.

Najznačajnija izmjena je u izvoru Pomoći zbog uključivanja značajnijeg iznosa za rashode za zaposlene koji inicijalno nije bio precizno isplaniran. Istaknuta odstupanja:

* povećanje rashoda za zaposlene za 161.862,26 EUR temeljem stvarno evidentiranih rashoda za 2023.g., a koje uključuje rashode za isplate plaća te ostala materijalna prava zaposlenika ;
* smanjenje rashoda na izvoru 3.1. Vlastititi prihodi i 5.3. Pomoći za nabavu nefinancijske imovine za 5.614,10 EUR zbog smanjene potrebe za ulaganjem u opremu.
* povećanje rashoda za usluge prijevoza na izvoru 4.2. Prihodi za posebne namjene u iznosu 2.172,77 EUR zbog povećanog broja prijevoza učenika na izvanučioničku nastavu
* povećanje rashoda za službena putovanja na izvoru 6.2. Donacije u iznosu 6.977,76 EUR zbog povećanog broja izvanučioničke nastave te isplate dnevnica za isto.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr. sc. Andrijana Nemet-Kosijer